Abbey Road

Abbey Road — ინგლისურ როკჯგუფ The Beatles-ის მეთერთმეტე სტუდიური ალბომი. გამოცემულია 1969 წლის 26 სექტემბერს. არის ჯგუფის მიერ ჩაწერილი უკანასკნელი ალბომი, თუმცა უფრო ადრე ჩაწერილი Let It Be იყო The Beatles-ის დაშლამდე (1970 წლის აპრილში) დასრულებული ბოლო სტუდიური ჩანაწერი. ალბომი ძირითადად იწერებოდა 1970 წლის აპრილში, ივლისსა და აგვისტოში. აშშ-ისა და ბრიტანეთის ჩარტებში მიაღწია პირველ ადგილს. ოქტომბერში გამოვიდა ორმაგ-A-მხრიანი სინგლი ამ ალბომიდან — „Something“ / „Come Together“, რომელიც ასევე მოხვდა აშშ-ის ჩარტების მოწინავე პოზიციებზე.

Abbey Road-ში ჟღერს როკის, პოპის, ბლუზის და პროგრესული როკის ელემენტების მქონე მუსიკა, აქტიურად გამოიყენება როგორც მუგის სინთეზატორი, ისე Leslie-ს ხმოვან სისტემაში გატარებული გიტარის პარტიები. მის მეორე მხარეს წარმოდგენილია სიმღერების პოპური, რომლის საკუთარი ვერსიები ერთი სუტის სახით შემდგომში უამრავმა შემსრულებელმა წარმოადგინა. ფირფიტა იწერებოდა უფრო კოლეგიურ ატმოსფეროში, ვიდრე ეს მანამდე, Get Back-ის / Let It Be-ს სესიების დროს ხდებოდა, მაგრამ ჯგუფის წევრებს შორის მაინც მოხდა მნიშვნელოვანი დაპირისპირებები — განსაკუთრებით, პოლ მაკ-კარტნის სიმღერაზე „Maxwell's Silver Hammer“. კამათი აისახა ჯონ ლენონის აქტიურობაზეც — საბოლოოდ, მას რამდენიმე სიმღერაში არც დაუკრავს. ალბომის გამოცემის დროისთვის ჯონმა ჯგუფი დატოვა, თუმცა ეს ყველასთვის ცნობილი გახდა მხოლოდ მომდევნო წელს მაკ-კარტნის წასვლის შემდეგ.

მიუხედავად იმისა, რომ ალბომს თავდაპირველად მნიშვნელოვანი კომერციული წარმატება ჰქონდა, Abbey Road-ის შეფასებები არაერთგვაროვანი იყო. ზოგიერთი კრიტიკოსის აზრით, მისი მუსიკა არ იყო „ავთენტური“. კრიტიკა შეეხო დადგმის ხელოვნურ ეფექტებსაც. ამ შეფასებებთან კონტრასტშია თანამედროვე კრიტიკოსების მიერ Abbey Road-ის, როგორც The Beatles-ის საუკეთესო ალბომის, შეფასება და ყველა დროის ერთ-ერთ საუკეთესო ალბომად მიჩნევა. ალბომში შესული ჯორჯ ჰარისონის ორი სიმღერა, „Something“ და „Here Comes the Sun“, ითვლება მის მიერ ჯგუფისთვის დაწერილ ერთ-ერთ საუკეთესო სიმღერებად, ხოლო ალბომის გარეკანი, რომელზეც ჯგუფის წევრები გადადიან ები-როუდის სტუდიის ზებრა გადასასვლელზე, იქცა მუსიკალური ჩანაწერების ისტორიაში ერთ-ერთ ყველაზე ცნობილად და შემდგომში სხვა მუსიკოსების მიერ ხშირად მიბაძულად.

 წარმოშობა 

ალბომის Get Back ჩაწერის დროს (მას ეწოდა Let It Be) ჯგუფში უამრავ კონფლიქტს ჰქონდა ადგილი. ამის შემდეგ მაკ-კარტნი უკმაყოფილო იყო და სურდა ისეთი ალბომის ჩაწერა, რომელიც ძველი The Beatles-ის სტილში იქნებოდა და ამ ალბომზე The Beatles იქნებოდა ისეთი, როგორიც ოდესღაც იყო.

Let It Be ნაწილობრივ დასრულებული იყო, როდესაც დაიწყო ახალი სესიები, სინგლის „Ballad of John and Yoko“/„Old Brown Shoe“ გამოცემის შემდეგ. ხმის ჩაწერის პროცესი გაგრძელდა 2 ივლისიდან 1 აგვისტომდე. ალბომის დასრულების შემდეგ ჯგუფი დაუბრუნდა პროექტს „Get Back“/„Let It Be“, მაგრამ საბოლოოდ გამოსცა Abbey Road.

ალბომის ერთი მხარე სტილისტურად განსხვავდება მეორე ნახევრისგან. პირველი არის ცალკეული სიმღერების კომპილაციური ალბომი, ხოლო მეორეზე სიმღერები ერთმანეთს უერთდება. გარკვეულწილად, აქ შესრულებულია კონკრეტული ამოცანა - ლენონსაც და მაკ-კარტნისაც ჰქონდათ საკუთარი სიმღერები, რომელთა შეერთება უფრო საინტერესო შედეგს იძლეოდა.

 სიმღერების სია 

ჩარტები
ყოველკვირეული ჩარტები

ორიგინალური გამოცემა
ჩარტიპოზიციაAustralian Kent Music Report Chart1კანადა RPM1ჰოლანდია1იაპონია3ნორვეგია VG-lista 1შვედეთი1ესპანეთი1ბრიტანეთი1აშშ Billboard Top LPs1დასავლეთი გერმანია1
1987 წლის გამოცემა
ჩარტიპოზიციაიაპონია6ბრიტანეთი30

2009 წლის გამოცემა
ჩარტიპოზიციაავსტრალია12ავსტრია36ბელგია (ფლანდრია)20ბელგია (ვალონია)28დანია18ფინეთი12გერმანია41იტალია7იაპონია12მექსიკა8პორტუგალია4ესპანეთი13შვედეთი6შვეიცარია28ახალი ზელანდია8ბრიტანეთი6აშშ Billboard Comprehensive Albums3

წლის საბოლოო ჩარტები
ჩარტი (1969)პოზიციაავსტრალია3ბრიტანეთი1ჩარტი (1970)პოზიციაავსტრალია7ბრიტანეთი7აშშ Billboard Pop Albums4ჩარტი (2009)პოზიციაიტალია147

 ათწლეულის საბოლოო ჩარტები 
ჩარტი (1960-იანები)პოზიციაბრიტანეთი4ჩარტი (1970-იანები)პოზიციაიაპონია22

 სერტიფიცირებები 

 რესურსები ინტერნეტში 

 ჯგუფის კომენტარები სიმღერების შესახებ
 ხმის ინჟინერი ჯეფ ემერიკი ალბომის შესახებ – ყოველი სიმღერის დეტალები
 ები-როუდის ზებრის პირდაპირი ეთერის კამერა
 ები-როუდის ზებრის პირდაპირი ეთერის კამერა  (Adobe Flash Player-ის გარეშე)

 სქოლიო 

კატეგორია:Apple Records-ის ალბომები
კატეგორია:The Beatles-ის ალბომები
კატეგორია:1969 წლის ალბომები
კატეგორია:ები-როუდის სტუდიებში ჩაწერილი ალბომები
კატეგორია:ალბომები ჯორჯ მარტინის პროდიუსერობით